钦定古今图书集成/明伦汇编/闺媛典/第043卷 > 皇清 > 《苏硕人传》陈继儒
## 钦定古今图书集成/明伦汇编/闺媛典/第043卷 > 皇清 > 《苏硕人传》陈继儒

汪太函司马好传节烈事，银管所揄，多其宗英之翘
楚。如北山方媛之死汪凤，潜川方媛之死道耆，皆俪
于汪者也。而洋湖之女，以身殉临谿，则又汪所自出，
司马固有成言矣。新安山峭厉，水清激，顾兹女德茂
矣，讵非公宫之教则然哉？去司马世若干年，而又有
苏硕人之事。硕人之夫曰恕，字子喻，固司马公最近
“属也。苏族系远在解梁，其先世有为代藩贵倩者，即
硕人之祖也。生于江都，性绝聪慧，七岁即解音律，善
书算。既归，子喻为中妇。婉抑恭俭，课绩力作，圭撮之
入必躬也，嬴缩之操必合也。子喻方中落，赖硕人以
振起之，处众雍容，慈声四溢，视硕人之𫔎量加庀也，
其跍摄加敝也。既连举二丈夫子，宗”祊有托矣。戊寅
秋，子喻忽病，病已入危。而硕人燂汤量药，衣不解带
者逾月。夜则焚香叩祷星月下，愿以身代。已而子喻
病剧，硕人不知所为，思有割股疗亲得愈者，遽起持
金剪取血，和羹进之，而子喻霍然起矣。硕人顾以积
劳负创，竟尔长逝。姻党伤其事，共上之有司。有司为